Gerard David

Gerardas Davidas (ol. Gerard David, apie 1460–1523 m. rugpjūčio 13 d.) – flamandų dailės mokyklos renesanso dailininkas.

 Biografija 
Gerardas Davidas gimė apie 1460 m., spėjama, Oudevatero mieste netoli Utrechto. Daugelį amžių po mirties jis buvo užmirštas. Jo kūryba susidomėta XIX a. pabaigoje. Neišliko nei vienas pasirašytas jo darbas. Tik keli darbai, „Kambizo teismas“ ir „Mergelė Marija tarp mergelių“, yra dokumentuoti ir pripažįstami Davido.Jennifer Meagher. Department of European Paintings, The Metropolitan Museum of Art Likusi kūrybos dalis priskiriama. Nieko nežinoma apie jo jaunystę ir mokslus. 1484 m. Davidas atvyko į Briugę, kur įstojo į vietos amatininkų gildiją. Tikriausiai jis patyrė Šiaurės Nyderlandų, Harlemo miesto dailininko Albert van Ouwater ir Dirko Bautso, įtakas. Gali būti, kad pas juos mokėsi. Žinoma, kad Davidas buvo geru knygų iliuminatoriumi.

Briugėje Davidas buvo paveiktas Hanso Memlingo kūrybos. Jo kūryboje išryškėjo dramatiniai temų aspektai, skirtingai nuo Memlingo kiek formalistinių kūrybos principų.Jennifer Meagher. Department of European Paintings, The Metropolitan Museum of Art Gyvenimo antrojoje pusėje Davidas buvo paveiktas Italijos renesanso dailininkų kūrybos. 1515 m. įstojo į Antverpeno dailininkų gildiją, bet liko gyventi Briugėje, kur mirė 1523 m. rugpjūčio 13 d. Palaidotas Dievo Motinos katedroje. Gerardas Davidas laikomas paskutiniu reikšmingu Briugės mokyklos ir ankstyvojo Nyderlandų meno atstovu, kuris vis dar dirbo Jan van Eyck ir Rogier van der Weyden suformuotoje tradicijoje.Londono nacionalinės galerijos informacija

 Darbų galerija 

 Nuorodos 

 Nuorodos 

 Gerard David WGA tinklalapyje
 Gerard David Encyclopaedia Britannica tinklalapyje
 Gerard David virtualuffizi.com tinklalapyje

David
David